《青玉案 其二》
宋代·杨无咎

南州独数多名士。谁富贵、归桑梓。昼锦如公难比似。

傍湖开径，雨帘云栋，平地居仙子。

行须勋业超青史。再侍宸帏任非次。醉袖尽教春酒渍。

明年此会，寿觞欲举，百拜君王赐。

作者简介：杨无咎（1097～1171）字补之，杨一作扬，一说名补之，字无咎。自号逃禅老人、清夷长者、紫阳居士。临江清江（今江西樟树）人，寓居洪州南昌。绘画尤擅墨梅。水墨人物画师法李公麟。书学欧阳询，笔势劲利。今存《逃禅词》一卷，词多题画之作，风格婉丽。生平事迹见《宋史翼》卷三六。